Дора Габе
Баба

chitanka.info

Мама казва, че и баба

била някога мъничка,

че и тя не е можала

да се облече самичка,

че отзад й плели плитка,

роклята й била малка

и отивала да учи

със тетрадка и писалка!

Оле — колко ми е смешно!

Тази баба, толкоз стара,

дето с очилата гледа

и мърмори, и се кара —

с къса рокля и с тетрадка!

Бабо мила, бабо сладка!

Издание: Дора Габе. Врани-неразбрани. Народна младеж, София, 1990.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.